als_Latn dik_Latn sag_Latn
Sonte u bë hapja solemne e shkollës verore në Shkup, që organizohet nga Fondacioni “Qendra e Civilizimin Islam” FOCIC. Latif Mustafa nga ky fondacion sqaroi se ky është viti i tretë që organizohet shkolla verore, ku do të ligjërojnë profesor të shumtë, përfshirë edhe profesorë që jetojnë dhe veprojnë jashtë Ballkanit. Në mesin e tyre janë Pr. Ziauddin Sardar nga Londra, Jordi Serra nga Barcelona, John Sweeney dhe Edin Lohja nga SHBA-të, Gerta Zaimi nga Italia, si dhe profesorët që vijnë nga vendet ballkanike: Hysamedin Feraj nga Shqipëria, Ali Pajaziti dhe Risto Solunçev nga Maqedonia dhe Ardian Gola nga Kosova.
Mustafa thotë se edhe pse kishte aplikime të shumta, pjesë e kësaj shkolle verore do të jenë 25 studentë nga Ballkani, pasi kjo ishte kërkesë e profesorëve, në mënyrë që të jenë sa më efikas, njofton SHENJA.
Shkolla e sivjetme verore do të trajtojë temën “Dekolonializimi i ardhmërisë së Ballkanit”, ndërsa do të zhvillohet nga data 22 deri më 28 gusht. Këtë vit, shkolla verore është përkrahur nga “Drejtoria e turqve të jashtëm dhe popujve miq”, institucion i cili vepron në kuadër të kryeministrisë së Republikës së Turqisë. /SHENJA/
als_Latn als_Latn als_Latn